Document ID: 32000D0604

Reference:
EUR-Lex - 32000D0604 - FI
Avis juridique important
|
32000D0604
2000/604/EY: Neuvoston päätös, tehty 29 päivänä syyskuuta 2000, talouspoliittisen komitean kokoonpanosta ja perussäännöstä
Virallinen lehti nro L 257 , 11/10/2000 s. 0028 - 0031
Neuvoston päätös,tehty 29 päivänä syyskuuta 2000,talouspoliittisen komitean kokoonpanosta ja perussäännöstä(2000/604/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 209 artiklan,ottaa huomioon komission lausunnon,sekä katsoo seuraavaa:(1) Talouspoliittinen komitea, jäljempänä "komitea", perustettiin neuvoston päätöksellä 74/122/ETY(1).(2) Komitea on suorittanut kaikkia tehtäviä, jotka tähän asti ovat kuuluneet jäsenvaltioiden lyhyen aikavälin politiikkojen yhdenmukaistamisesta 9 päivänä maaliskuuta 1960 tehdyllä neuvoston päätöksellä(2) perustetulle lyhyen aikavälin politiikkaa käsittelevälle komitealle, jäsenvaltioiden asianomaisten hallinnollisten yksiköiden välisestä yhteistyöstä budjettipolitiikan alalla 8 päivänä toukokuuta 1964 tehdyllä neuvoston päätöksellä(3) perustetulle budjettipolitiikkaa käsittelevälle komitealle ja keskipitkän aikavälin talouspolitiikkaa käsittelevän komitean muodostamisesta 15 päivänä huhtikuuta 1964 tehdyllä neuvoston päätöksellä(4) perustetulle keskipitkän aikavälin talouspoliittiselle komitealle.(3) Komiteasta määrätään perustamissopimuksen 272 artiklassa.(4) Komitean perussäännön olisi heijasteltava talous- ja rahaliiton kolmanteen vaiheeseen siirtymisen yhteydessä syntynyttä uutta institutionaalista ympäristöä. Vaikuttaa suotavalta säilyttää komitean perusrakenne mutta tehdä tarvittavat mukautukset sen toiminnan parantamiseksi ja sen tehtävien yksityiskohtaisemmaksi kuvaamiseksi.(5) Komitealle annettu tehtävä ei rajoita komission oikeutta antaa suosituksia tai lausuntoja kysymyksistä, joista määrätään perustamissopimuksessa.(6) Euron käyttöönotto lisää tarvetta jäsenvaltioiden talouspolitiikkojen tiiviiseen yhteensovittamiseen ja niiden taloudellisen suorituskyvyn jatkuvaan lähentymiseen. Jäsenvaltioiden talouspolitiikan yhteensovittamista talous- ja rahaliiton kolmannessa vaiheessa koskevan Eurooppa-neuvoston 13 päivänä joulukuuta 1997 antaman päätöslauselman(5) mukaan talouspolitiikan tehostettuun yhteensovittamiseen olisi sisällyttävä jäsenvaltioiden makrotaloudellisen kehityksen, niiden työ-, tavara- ja palvelumarkkinoilla harjoittamien rakennepolitiikkojen sekä kustannus- ja hintakehityksen seuranta erityisesti siltä osin, kun ne vaikuttavat mahdollisuuksiin saavuttaa kestävä kasvu ilman inflaatiota ja luoda työpaikkoja.(7) Perustamissopimuksen 99 artiklassa säädetyt talouspolitiikan laajat suuntaviivat ja monenvälinen valvontamenettely ovat talouspolitiikan yhteensovittamisen keskeisimmät välineet. Komitean olisi tuettava suuntaviivojen muotoilua ja osallistuttava monenväliseen valvontamenettelyyn tässä päätöksessä mainituilla aloilla, sanotun kuitenkaan rajoittamatta talous- ja rahoituskomitealle kuuluvia tehtäviä.(8) Eurooppa-neuvosto ilmaisi Cardiffissa 16 päivänä kesäkuuta 1998 pidetyssä kokouksessaan tyytyväisyytensä Ecofin-neuvoston ja tässä neuvostossa kokoontuneiden ministereiden 1 päivänä toukokuuta 1998 tekemään päätökseen(6) luoda talousuudistusten edistymisen seurantaa varten joustava menettely, jossa noudatetaan täysimittaisesti toissijaisuusperiaatetta.(9) Eurooppa-neuvoston 3 ja 4 päivänä kesäkuuta 1999 pidetyssä kokouksessa annetussa päätöslauselmassa käynnistettiin talouspoliittinen vuoropuhelu yhteisön tasolla. Tämän talouspoliittisen vuoropuhelun tavoitteena on parantaa palkkakehityksen sekä makrotaloudellisten politiikkojen välistä vuorovaikutusta. Eurooppa-neuvosto totesi, että teknisellä tasolla talouspoliittinen vuoropuhelu olisi toteutettava komitean yhteyteen yhteistyössä työllisyys- ja työmarkkinakomitean kanssa perustettavassa työryhmässä, johon kuuluisi edustajia kummastakin komiteasta (Euroopan keskuspankki mukaan lukien), komissiosta ja sosiaalisen vuoropuhelun makrotaloudellisesta ryhmästä. Komitean olisi erityisesti organisoitava hallitusten edustajien osallistuminen vuoropuheluun tällä tasolla.(10) Eurooppa-neuvoston 16 päivänä kesäkuuta 1997 kasvusta ja työllisyydestä antamassa päätöslauselmassa(7) edellytettiin talouspolitiikkojen tehokkaampaa yhteensovittamista, jolla täydennetään perustamissopimuksen uudessa työllisyyttä koskevassa osastossa esitettyä menettelyä, sekä kehotettiin työllisyyskomiteaa toimimaan kiinteässä yhteistyössä komitean kanssa.(11) Perustamissopimuksessa määrätään talous- ja rahoituskomitean perustamisesta. Talous- ja rahoituskomitean tehtävät on määritelty perustamissopimuksen 114 artiklan 2 kohdassa. Talous- ja rahoituskomitean perussääntö on hyväksytty 31 päivänä joulukuuta 1998 tehdyllä neuvoston päätöksellä(8). Komitean olisi neuvostoa avustaessaan työskenneltävä tiiviissä yhteistyössä talous- ja rahoituskomitean kanssa.(12) Perustamissopimuksessa määrätään työllisyyskomitean perustamisesta. Myös tämän komitean kanssa on tehtävä tiivistä yhteistyötä.(13) Komitean tehtävien kuvaus ei kuitenkaan rajoita perustamissopimuksen 99 artiklan 5 kohdan määräysten mukaisesti tulevaisuudessa mahdollisesti annettavaa monenvälistä valvontamenettelyä koskevaa lainsäädäntöä.(14) Jäsenvaltioiden, komission ja Euroopan keskuspankin olisi oltava asianmukaisesti edustettuina komiteassa. Niistä kunkin olisi nimettävä neljä jäsentä.(15) Komitean jäsenet olisi nimettävä riippumattomina henkilöinä ja heidän olisi hoidettava tehtäviään yhteisön yleisen edun mukaisesti.(16) Komitean puheenjohtaja olisi valittava kahdeksi vuodeksi. Tätä toimikautta ei yleensä olisi voitava uusia. Toimikautta olisi kuitenkin voitava jatkaa, jos puheenjohtajaksi ei ole muita ehdokkaita.(17) Euroopan keskuspankin ja kansallisten keskuspankkien virkamiesten jäsenyys komiteassa ei rajoita perustamissopimuksen 108 artiklan määräysten soveltamista,ON PÄÄTTÄNYT SEURAAVAA:1 artiklaVahvistetaan Euroopan yhteisön perustamissopimuksen 272 artiklassa määrätyn talouspoliittisen komitean, jäljempänä "komitea", perussääntö.Perussäännön teksti on tämän päätöksen liitteenä.2 artiklaKumotaan päätös 74/122/ETY.3 artiklaTämä päätös tulee voimaan sitä päivää seuraavana päivänä, jona se julkaistaan.Tehty Brysselissä 29 päivänä syyskuuta 2000.Neuvoston puolestaPuheenjohtajaL. Fabius(1) EYVL L 63, 5.3.1974, s. 21.(2) EYVL 31, 9.5.1960, s. 764/60.(3) EYVL 77, 21.5.1964, s. 1205/64.(4) EYVL 64, 22.4.1964, s. 1031/64.(5) EYVL C 35, 2.2.1998, s. 1.(6) EYVL L 139, 11.5.1998, s. 28.(7) EYVL C 236, 2.8.1997, s. 3.(8) EYVL L 5, 9.1.1999, s. 71.LIITETalouspoliittisen komitean perussääntöI OSAKOMITEAN TEHTÄVÄT1 artikla1. Talouspoliittinen komitea, jäljempänä "komitea", osallistuu neuvoston työskentelyn valmisteluun jäsenvaltioiden ja yhteisön talouspolitiikkojen yhteensovittamisen osalta sekä neuvoo komissiota ja neuvostoa, sanotun kuitenkaan rajoittamatta perustamissopimuksen 114 ja 207 artiklan soveltamista.2. Komitea osallistuu neuvoston työskentelyn valmisteluun laatimalla talousanalyysejä, menetelmiä koskevia lausuntoja ja ehdotuksia poliittisten suositusten sanamuodoksi, erityisesti yhteisön kasvupotentiaalin ja työllisyyden parantamiseen liittyvien rakennepolitiikkojen osalta. Tässä yhteydessä se keskittyy erityisesti seuraaviin seikkoihin:- tavara-, pääoma-, palvelu- ja työmarkkinoiden toiminta, mukaan lukien palkkojen, tuottavuuden, työllisyyden ja kilpailukyvyn kehitys,- julkisen sektorin asema ja tehokkuus sekä julkisen talouden kestävyys pitkällä aikavälillä,- erityisten politiikkojen koko talouteen ulottuvat vaikutukset, kuten ne, jotka liittyvät ympäristöön, tutkimukseen ja tuotekehitykseen sekä sosiaaliseen yhteenkuuluvuuteen.3. Komitea tukee edellä mainituilla aloilla neuvoston työskentelyä erityisesti talouspolitiikan laajojen suuntaviivojen laatimisen osalta ja osallistuu perustamissopimuksen 99 artiklan 3 kohdassa tarkoitettuun monenväliseen valvontamenettelyyn, sanotun kuitenkaan rajoittamatta perustamissopimuksen 114 ja 207 artiklan soveltamista. Tässä yhteydessä komitea laatii säännöllisesti maa-arvioita, joissa keskitytään erityisesti jäsenvaltioiden rakenneuudistuksiin.4. Komitea osallistuu neuvoston työskentelyyn perustamissopimuksen työllisyyttä koskevan osaston alalla, sanotun kuitenkaan rajoittamatta perustamissopimuksen 130 ja 207 artiklan soveltamista.5. Komitea tukee talous- ja rahoituskomiteaa, erityisesti arvioitaessa lyhyen ja keskipitkän aikavälin makrotaloudellista kehitystä jäsenvaltioissa ja yhteisössä, laatimalla pääasiassa menetelmäkysymyksiä koskevia analyyseja ja lausuntoja rakenne- ja makrotalouspolitiikkojen välisestä vuorovaikutuksesta sekä jäsenvaltioiden ja yhteisön palkkakehityksestä.6. Komitea muodostaa puitteet, joissa komitean (mukaan lukien Euroopan keskuspankki), talous- ja rahoituskomitean, työllisyyskomitean, komission ja työmarkkinaosapuolten edustajien välinen talouspoliittinen vuoropuhelu toteutetaan teknisellä tasolla.7. Komissio kuulee komiteaan perustamissopimuksen 272 artiklassa määrätyllä tavalla Euroopan unionin yleisen talousarvion muiden kuin pakollisten menojen korottamista koskevan enimmäismäärän osalta.2 artiklaKomitea antaa lausuntoja neuvoston, komission tai talous- ja rahoituskomitean pyynnöstä taikka omasta aloitteestaan.3 artiklaTehtäviänsä toteuttaessaan komitea työskentelee tiiviissä yhteydessä talous- ja rahoituskomitean kanssa neuvostolle raportoidessaan. Osallistuessaan talouspolitiikan laajojen suuntaviivojen valmisteluun komitea raportoi talous- ja rahoituskomitealle. Se sovittaa työnsä yhteen työllisyyskomitean sekä muiden komiteoiden ja työryhmien kanssa, jotka valmistelevat neuvoston työskentelyä niillä aloilla, joilla näillä komiteoilla ja työryhmillä on toimivalta.II OSAKOKOONPANO4 artikla1. Jäsenvaltiot, komissio ja Euroopan keskuspankki nimeävät kukin neljä jäsentä komiteaan.2. Komitean jäsenet valitaan sellaisista johtavista virkamiehistä, jotka ovat erityisen päteviä talous- ja rakennepolitiikan laatimisen alalla.5 artiklaKomitean jäsenet hoitavat tehtäviään yhteisön yleisen edun mukaisesti.III OSAPUHEENJOHTAJA JA SIHTEERISTÖ6 artikla1. Komitea valitsee jäsentensä keskuudesta jäsentensä enemmistöllä puheenjohtajan ja enintään kolme varapuheenjohtajaa kahden vuoden ajaksi. Kahden vuoden toimikautta ei yleensä voida uudistaa.2. Puheenjohtaja siirtää äänioikeutensa toiselle valtuuskuntansa jäsenelle.7 artiklaPuheenjohtajan ollessa estynyt hoitamasta tehtäviään puheenjohtajana toimii joku komitean varapuheenjohtajista.8 artikla1. Komiteaa avustaa sihteeristö, jota johtaa sihteeri. Komissio antaa komitean käyttöön sihteerin ja sihteeristön tehtävien suorittamiseen tarvittavan henkilökunnan. Komissio nimittää sihteerin komiteaa kuultuaan. Sihteeri ja tämän henkilökunta noudattavat komitean antamia ohjeita täyttäessään tehtäviään komiteassa.2. Komitean menot sisällytetään komission menoarvioon.IV OSAASIOIDEN KÄSITTELY9 artiklaJos lausunnoista tai kertomuksista pyydetään äänestystä, ne hyväksytään jäsenten äänten enemmistöllä. Kullakin jäsenellä on yksi ääni. Jos neuvo tai lausunto kuitenkin annetaan sellaisista kysymyksistä, joista neuvosto voi myöhemmin tehdä päätöksen, keskuspankeista ja komissiosta olevat jäsenet voivat osallistua täysimääräisesti keskusteluun, mutta he eivät saa osallistua äänestykseen. Komitea raportoi myös vähemmistöön jääneet tai eriävät näkemykset, joita keskustelun aikana esitetään.10 artiklaPääsääntöisesti vain jäsenet voivat käyttää puheenvuoroja komitean kokouksissa. Poikkeustapauksissa puheenjohtaja voi hyväksyä muita järjestelyjä.11 artiklaKomitea voi antaa erityiskysymysten tutkimisen alakomiteoiden tai työryhmien tehtäväksi. Puheenjohtajuutta hoitaa niissä komitean jäsen, jonka komitea on nimennyt.12 artiklaKomitea sekä alakomiteat tai työryhmät voivat pyytää apua asiantuntijoilta.13 artiklaPuheenjohtaja kutsuu komitean koolle joko omasta aloitteestaan taikka neuvoston, komission tai vähintään viiden jäsenen pyynnöstä.14 artikla1. Puheenjohtaja edustaa pääsääntöisesti komiteaa. Komitea voi erityisesti valtuuttaa puheenjohtajan raportoimaan keskusteluista sekä esittämään suullisia huomioita komitean valmistelemista lausunnoista ja raporteista.2. Komitean puheenjohtaja on vastuussa komitean suhteista Euroopan parlamenttiin, joka on pidettävä asianmukaisesti ajan tasalla komitean työskentelystä.15 artikla1. Asioiden käsittely komiteassa on luottamuksellista, jollei toisin päätetä. Samaa sääntöä sovelletaan asioiden käsittelyyn sen alakomiteoissa tai työryhmissä.2. Komitean laatimat raportit ja lausunnot ovat yleisön saatavilla sen jälkeen, kun ne on toimitettu vastaanottajalle, jollei ole erittäin tärkeitä syitä niiden pitämiseen luottamuksellisina.16 artiklaKomitea vahvistaa työjärjestyksensä.

Summary:
EU:n talouspoliittinen komitea
EU:n talouspoliittinen komitea
TIIVISTELMÄ ASIAKIRJASTA:
Neuvoston päätös 2000/604/EY – talouspoliittisen komitean kokoonpano ja perussääntö
PÄÄTÖKSEN TARKOITUS
Päätöksellä vahvistetaan Euroopan unionin (EU) vuonna 1974 perustetun talouspoliittisen komitean tehtävät, kokoonpano, rakenne ja toimintatavat.
Päätös tehtiin EU:n siirryttyä talous- ja rahaliiton (EMU) viimeiseen vaiheeseen, jossa valuuttakurssit kiinnitettiin lopullisesti ja yhtenäisvaluutta euro otettiin käyttöön valuuttamarkkinoilla ja sähköisissä maksuissa.
Päätöstä muutettiin vuonna 2003 EU:n vuoden 2004 laajentumisen vuoksi.
TÄRKEIMMÄT KOHDAT
Komitean työ
Komitea perustettiin
tukemaan neuvoston – tarkemmin sanottuna EU-maiden talous- ja rahoitusasioista vastaavien ministerien Ecofin-neuvoston – työtä EU:n ja EU-maiden talouspolitiikkojen ja talousarvioiden yhteensovittamisen osalta;
neuvomaan Euroopan komissiota;
valmistelemaan osaa euroryhmän työstä.
Komitea
laatii talousanalyysejä;
antaa menetelmiä koskevia lausuntoja;
johtaa talouspolitiikan eurooppalaista ohjausjaksoa koskevan neuvoston työn valmistelua, kuten poliittisten suositusten laatimista EU-maille komission luonnosten pohjalta;
laatii poliittisia suosituksia, kuten talouspolitiikan laajoja suuntaviivoja, joilla pyritään parantamaan EU:n mahdollisuuksia luoda työpaikkoja ja kasvua;
osallistuu kansallisten talouspolitiikkojen monenväliseen valvontaan laatimalla säännöllisesti arvioita EU-maiden rakenneuudistuksista;
antaa Euroopan investointiohjelmaa koskevia poliittisia neuvoja sääntelystä johtuvien investointien esteiden poistamiseksi EU-maissa ja koko EU:n tasolla.
Komitea keskittyy erityisesti seuraaviin asioihin:
EU:n tavara-, pääoma-, palvelu- ja työmarkkinoiden toiminta, mukaan lukien palkkojen, tuottavuuden, työllisyyden ja kilpailukyvyn kehitys;
julkisen sektorin asema ja tehokkuus sekä julkisen talouden kestävyys pitkällä aikavälillä;
eri politiikanalojen, kuten ympäristöön, tutkimukseen ja kehitykseen sekä sosiaaliseen yhteenkuuluvuuteen liittyvän politiikan, koko talouteen ulottuvat vaikutukset.
Komitea tukee talous- ja rahoituskomiteaa. Tätä varten se muun muassa seuraa lyhyen ja keskipitkän aikavälin makrotaloudellista kehitystä EU:ssa ja EU-maissa. Se laatii analyyseja ja lausuntoja rakenne- ja makrotalouspolitiikkojen välisestä vuorovaikutuksesta sekä palkkakehityksestä.
Lisäksi komitea toimii Euroopan keskuspankin (EKP), talous ja rahoituskomitean, työllisyyskomitean, komission ja työmarkkinaosapuolten teknisen, talouspolitiikkaa koskevan vuoropuhelun foorumina.
Kokoonpano ja toiminta
Komiteassa on kaksi edustajaa kustakin EU-maasta, Euroopan komissiosta ja EKP:sta.
Komitean euroryhmää käsittelevään kokoonpanoon kuuluvat komission, EKP:n ja euromaiden edustajat.
Komitealle valitaan puheenjohtaja kahden vuoden välein, ja komitean työtä tukee sihteeristö.
Komitean kokoukset ovat luottamuksellisia, mutta sen laatimat raportit ja lausunnot ovat yleensä julkisia.
Jos komitean lausunnoista tai raporteista äänestetään, ne hyväksytään jäsenten äänten enemmistöllä. Komitean on myös raportoitava vähemmistöön jääneet tai eriävät näkemykset, joita keskustelun aikana on esitetty.
Jos raportti koskee sellaista kysymystä, josta neuvosto voi myöhemmin tehdä päätöksen, keskuspankkien ja komission edustajat eivät saa äänestää.
Komitea on perustanut useita työryhmiä, jotka käsittelevät esimerkiksi seuraavia aiheita:
väestön ikääntyminen ja julkisen talouden kestävyys;
rakenneuudistusten arviointimenetelmät;
tuotantokuilut;
energia-asiat ja ilmastonmuutos.
MISTÄ ALKAEN PÄÄTÖSTÄ SOVELLETAAN?
              
Sitä on sovellettu 12. lokakuuta 2000 alkaen.
TAUSTAA
              
Lisätietoja:
Talouspoliittista komiteaa koskeva sivu Europa-portaalissa.
ASIAKIRJA
            
Neuvoston päätös 2000/604/EY, tehty 29 päivänä syyskuuta 2000, talouspoliittisen komitean kokoonpanosta ja perussäännöstä (EYVL L 257, 11.10.2000, s. 28–31)
Päätökseen 2000/604/EY tehdyt peräkkäiset muutokset on sisällytetty alkuperäiseen säädökseen. Konsolidoitu toisinto on tarkoitettu ainoastaan dokumentointitarkoituksiin.
Viimeisin päivitys: 11.04.2017